संगीत का तीसरा दिन ग्वालियर घराने के नाम
\\\"भाई ने बीच में छोड़ दिया, लेकिन मैंने निभाया अपना वादा\\\'
सिटी रिपोर्टर मैं आठ साल की थी तब अपने भाई (नेनाद) के साथ म्यूजिक स्कूल चैलो सीखने जाती थी। हमारे पास एक ही चैलो था, इसलिए हम दोनों आधा-आधा घंटा चैलो बजाकर प्रैक्टिस करते थे। मेरी दादी (मरगरिता पेत्रोविच) और मां (पेटिया) दोनों की इच्छा थी कि मैं चैलो बजाना सीखूं। मैं अक्सर म्यूजिक क्लास में सो जाती थी, लेकिन भाई प्रैक्टिस पर पूरा फोकस करता था। फिर मैंने मां और दादी की इच्छा को पूरा करने के लिए सीखा। भाई ने 13 साल की उम्र में चैलो बजाना छोड़ दिया, लेकिन मैंने इसे जारी रखा।
यह कहना है बुल्गारिया से अाई चैलो प्लेयर मैगी पेत्रोविच का। उन्होंने सिटी भास्कर से चर्चा में अपनी चैलो जर्नी के बारे में बताया। मैगी पेत्रोविच, पहली बार इंडिया में तानसेन समारोह में परफॉर्म करने ग्वालियर आईं हैं।
शाम की संगीत सभा में दूसरी प्रस्तुति भोपाल से आए प्रवीण शेवलीकर ने दी। उन्होंने वायलिन वादन की शुरुआत राग पूरिया धनाश्री में एक ताल से की। इसमें कुछ घरानेदार गत बजाईं। इसके बाद मध्य द्रुतलय तीन ताल में परंपरागत धुन पेश की। वादन को विराम मराठी गीत \\\"या बहुणा ती गीत पुराणे\\\' बंदिश की धुन के साथ किया। इनके साथ तबले पर संगत पुण्डलिक भागवत ने की।
पेश की घरानेदार धुन और मराठी गीत
समारोह में प्रस्तुति देते बुल्गारिया का ब्रोसेला बैंड
लागी लगन तुम्हरे संग...
भेापाल से आए पंडित सज्जनलाल ब्रह्मभट्ट ने राग पट विहाग में स्वरचित खयाल बंदिश \\\"ऐ री मैं कैसे धरूं धीर पिया बिन\\\' बड़ा खयाल में सुनाई। यह बंदिश विलंबित एक ताल में थी। बड़ा खयाल के बाद छोटा खयाल में उन्होंने द्रुत तीन ताल में निबद्ध रचना पेश की। इस बंदिध के बोले थे \\\"लागी लगन तुम्हरे संग\\\'।
बजाई यूरोपियन धुन
बुल्गारिया से आईं मैगी पेत्रोविच ने चैलो पर यूरोपियन क्लासिकल धुन प्रस्तुत कीं। इसके साथ ही डेगु सी सोनाटा, ब्रह्म सोनाटा, सेड सियांस द स्वान (एनिमल कार्निवाल), जी फुहास (सपने के बाद), वेलेंटिनी (खुद की मर्जी से) और चेलो सोनाटा जैसी धुन सुनाई।
पांच साल की उम्र से सीखा
पियानो प्लेयर इनेस सिमियोनोवा ने बताया मैंने पांच साल की उम्र में पियानो बजाना सीखा। इसके लिए मां ने इंस्पायर किया। इसलिए उन्होंने बचपन से मुझे म्यूजिक अकेडमी में एडमिशन दिलाकर पियानो सिखवाया।
दिन की संगीत सभा
सुबह संगीत सभा की शुरुआत में शंकर गांधर्व संगीत महाविद्यालय के स्टूडेंट्स और टीचर ने राग गुणकली में \\\"शिव शंकर महादेव...\\\' की प्रस्तुति दी।
सिटी रिपोर्टर तानसेन संगीत समारोह का तीसरा दिन शुक्रवार घरानेदार गायन और वादन के नाम रहा। दिन की सभा में ग्वालियर घराने से जुड़ीं गायिका वीणा जोशी, रीता देव ने प्रतिनिधित्व किया तो शाम की सभा में पंडित सज्जनलाल बह्मभट्ट, प्रवीण शेवलीकर ने मंच संभाला। इसके अलावा बेतिया घराने के पं. इंद्रकिशोर मिश्र मलिक के साथ-साथ हर्ष नारायण का सारंगी वादन, प्रवीण शेवलीकर का वायोलिन वादन और पं. नयन घोष ने सितार वादन पेश किया। समारोह में मुख्य आकर्षण का केंद्र विश्व संगीत के अंतर्गत बुल्गारिया के बैंड की प्रस्तुति रही।
आज की संगीत सभा
सुबह की संगीत सभा
समय- सुबह 7 बजे से
प्रस्तुति: महारूद्र मंडल संगीत महाविद्यालय का गायन, आकाशवाणी कलाकार अब्दुल मजीद खां का सारंगी वादन, भोपाल की सुलेखा धारकर भट्ट का गायन, पुणे के राजन-सारंग कुलकर्णी बंधुओं के सरोद की जुगलबंदी और पुणे के शौनक अभिषेकी का गायन।
शाम की संगीत सभा
समय- शाम 7 बजे से
प्रस्तुति: ध्रुपद केंद्र भोपाल का गायन, यूएस सेक्सोफोन एवं चेलो की प्रस्तुति, मुंबई के पं. सुखदेव चतुर्वेदी का ध्रुपद गायन, कोलकाता के उस्ताद साबिर खान का तबला वादन और नईदिल्ली के पं. हरीश तिवारी का गायन होगा।
tansen samaroh
पांच दिवसीय तानसेन संगीत समारोह के तीसरे दिन शुक्रवार को कुल दस प्रस्तुतियां हुईं। इनमें गायन की छह जबकि चार प्रस्तुति वादन की रहीं
अब तो सुन लो महागणपति
शाम की संगीत सभा की शुरुआत ध्रुपद केंद्र ग्वालियर के स्टूडेंट्स की गायकी से हुई। इसमें केंद्र के स्टूडेंट्स ने राग यमन में सूलताल में \\\"अब तो सुन लो महागणपति\\\'बंदिश प्रस्तुत की। इनके साथ पखावज पर संगत शहर के जगतनारायण शर्मा ने की।
मैगी पेत्रोविच का कहना है कि चैलो एक क्लासिकल म्यूजिक इंस्ट्रूमेंट है। मैंने बचपन से इसे प्ले किया, इसलिए आज अपने दोस्तों के बीच \\\"चैलो गाय\\\' के नाम से फेमस हूं। मैं और मेरा बैंड बुल्गारिया, इंग्लैंड सहित कई देशों में प्रस्तुति दे चुका है। इंडिया में अवश्य हमारा बैंड पहली बार प्रस्तुति दे रहा है।
दोस्त बुलाते हैं \\\"चैलो गाय\\\'
प्रभु मोरे अवगुण चित न धरो...
-सभा में दूसरी प्रस्तुति में ग्वालियर घराने की डॉ. वीणा जोशी ने खयाल गायन पेश किया। उन्होंने राग तोड़ी में विलंबित एक ताल में \\\"अब मोरे राम...\\\' बंदिश पेश की। इसके बाद छोटा खयाल तीन ताल में बंदिश \\\"मोरे मन लागो लंगरवा...\\\' की प्रस्तुति दी। सूरदास के भजन \\\"प्रभु मोरे अवगुण चित न धरो...\\\' के साथ गायकी को विराम दिया।
सारंगी पर सजा राग गूजरी तोड़ी
संगीत सभा में तीसरी प्रस्तुति मुंबई के हर्ष नारायण ने दी। उन्होंने सारंगी वादन की शुरुआत राग गूजरी तोड़ी विलंबित तीन ताल में की। इसके बाद राग माला में \\\"मिश्रण पीलू, शुद्ध सारंग, किरवानी, बहार, बसंत अौर मियां मल्हार\\\' सहित अन्य राग प्रस्तुत किए। वादन का समापन राग मारू में एक ठुमरी वादन से किया। इनके साथ तबले पर संगत सलीम अल्लाहवाले ने की।
हरि-हरि छोड़ दूसरों न...
सुबह की संगीत सभा का समापन पं. इंद्रकिशोर मिश्र मलिक के गायन से हुआ। उन्होंने राग मालेश्वरी चौताल में \\\"हरि हरि छोड़ दूसरो न\\\' और द्रुत चौताल में \\\"विश्वेश्वर विष्णु\\\' बंदिश पेश की। पं. इंद्रकिशोर ने गायकी को विराम \\\"हर हर महादेव\\\' के साथ दिया। इनके साथ पखावज पर गोपाल उगीले और सारंगी पर सरवर हुसैन ने जोरदार संगत की।
हमरी अटरिया पे आजा रे सावंरिया...
सुबह की सभा में चौथी प्रस्तुति नई दिल्ली की डॉ.रीता देव ने दी। उन्होंने राग मुल्तानी में बड़ा खयाल तिलवाड़ा ताल में \\\"गोकुल गांव के छोरा रे...\\\' बंदिश सुनाई। इसी क्रम में छोटा खयाल तीन ताल में \\\"तुम संग बलमा लागे मोरे नैन\\\' प्रस्तुत की। मिश्र भैरवी में बेगम अख्तर की ठुमरी \\\"हमरी अटरिया पे आजा रे सावंरिया\\\' पेश की। इनके साथ तबले पर संगत रमाकांत, सारंगी पर मुराद अली ने संगत की।
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva bho_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva bho_Deva nno_Latn hin_Deva hin_Deva hin_Deva hin_Deva hin_Deva mar_Deva hin_Deva hin_Deva hin_Deva hin_Deva hin_Deva bho_Deva hin_Deva